የግንቦት 20 ድልን በጥልቅ ተሃድሶ ወደ ላቀ ደረጃ ለማሸጋገር ሁሉም መረባረብ ይጠበቅበታል – መንግስት
 የግንቦት 20 ድሎችን በጥልቅ ተሃድሶ ወደ ላቀ ደረጃ ለማሸጋገር ሁሉም  መረባረብ እንደሚጠበቅበት የፌደራል መንግስት ኮሙኒኬሽን ጉዳዮች ጽሕፈት ቤት ሚኒስትር  አስታወቀ።ጽሕፈት ቤቱ ባወጣው ሳምንታዊ የአቋም መግለጫ እንዳመለከተው ፤26ኛው የግንቦት ሃያ ድል በዓል በኢትዮጵያዊያን ዘንድ  በልዩ ልዩ መርሃ ግብሮች እየተከበረ ይገኛል።"የሕዝቦችን እኩልነትና ፍትሃዊ ተጠቃሚነት ያረጋገጠ ፌዴራላዊ ስርዓት እየገነባች ያለች አገር – ኢትዮጵያ" በሚል መሪ ሐሳብ እየተከበረ መሆኑን በመጥቀስ ።የኢትዮጵያ ብሄሮች፣ ብሄረሰቦችና ህዝቦች የተጀመረውን የጥልቅ ተሃድሶ ዓላማዎችና አቅጣጫዎች ጨብጠው፣ ሁለተኛውን የዕድገትና ትራንስፎርሜሽን ዕቅድና መካከለኛ ገቢ ለመድረስ የተቀመጠውን ግብ ለማሳካት መረባረብ እንደሚገባቸውም አስገንዝቧል ። "የጋራ ፕሮጀክት በሆነው ልማታዊና ዴሞክራሲያዊ አስተሳሰብ ላይም ተደማሪ ድል ማስመዝገብ ይኖርብናል" ሲል ጥሪውን አቅርቧል።ሃቀኛ የህዝብ ልጆች በከፈሉት ከባድ መስዋዕትነት ለተገኘው እና በመፈቃቀድ ላይ እየተገነባች ላለችው ፌዴራላዊት ዲሞክራሲያዊት ኢትዮጵያ መሰረት ለጣለው የግንቦት 20 ድላችን 26ኛ ዓመት በዓል እንኳን በሰላም አደረሳችሁ።የግንቦት 20 ድልን በየዓመቱ የምናከብርበት አንዱ ምክንያት ለሰላም፣ ለዴሞክራሲ፣ ለመልካም አስተዳደር መስፈን እና ለፈጣን ልማት መረጋገጥ በገጠርና በከተማ ውድ ህይወታቸውን የገበሩ የኢትዮጵያ ብሔር፣ ብሔረሰቦችና ሕዝቦችን ለመዘከር መሆኑን አንስቷል ፡፡በዓሉ በዋናነት የሚከበረው ባለፉት 13 ዓመታት መሰረተ ሰፊ፣ ፈጣን፣ ተከታታይና ሁሉም በየደረጃው ተጠቃሚ የሆነባቸው እና የፌዴራላዊ ዴሞክራሲያዊ ሥርዓታችን ውጤት የሆኑት ፖለቲካዊ፣ ማህበራዊና ኢኮኖሚያዊ ድሎቻችንን ጠብቀን ለቀጣይ ፀረ-ድህነት ትግል ቃላችንን ዳግም ለማደስ ነው ብሏል ፡፡"የውስጥ ሰላሟና ልማቷ የውጭ ገጽታዋን በእጅጉ እየለወጠው በመሄዱም እነሆ ዛሬ በዲፕሎማሲው መስክ እጅግ ተፈላጊነት ያላት አገር ሆናለች" ሲል ገልጿል ።ለዚህም ነው አገራችን፣ አፍሪካን ወክላ በG-7 ፤ በG-20 እንዲሁም በቅርቡ ቻይና በተዘጋጀው “ቤልት ኤንድ ሮድ ኢኒሸቲቭ” በተባለውና በመሳሰሉት ዓለም አቀፍ መድረኮች በክብር እየተጋበዘች መሆኗን በአብነት ጠቅሷል ።የግንቦት 20 ድልን በየዓመቱ የምናከብርበት አንዱ ምክንያት ለሰላም፣ ለዴሞክራሲ፣ ለመልካም አስተዳደር መስፈን እና ለፈጣን ልማት መረጋገጥ በገጠርና በከተማ ውድ ህይወታቸውን የገበሩ የኢትዮጵያ ብሔር፣ ብሔረሰቦችና ሕዝቦችን ለመዘከር መሆኑን አንስቷል ፡፡ሃቀኛ የህዝብ ልጆች በከፈሉት ከባድ መስዋዕትነት ለተገኘው እና በመፈቃቀድ ላይ እየተገነባች ላለችው ፌዴራላዊት ዲሞክራሲያዊት ኢትዮጵያ መሰረት ለጣለው የግንቦት 20 ድላችን 26ኛ ዓመት በዓል እንኳን በሰላም አደረሳችሁ ብሏል መግለጫው ።